Trelis/gawiki huggingface dataset:
Liosta de na scoileanna a sholáthraíonn meánoideachas trí Ghaeilge in Albain. Is liosta é seo de na scoileanna agus na hinstitiúidí a sholáthraíonn meánoideachas trí Ghaeilge na hAlban (MOG) de réir ceantair. Ar mhaithe le caoithiúlacht ní gá gurb iad na ceantair atá liostaithe ceantair chomhairle nó údaráis oideachais mura gcuirtear a mhalairt in iúl. Cuimsíonn an liosta seo naíolanna, bunscoileanna agus meánscoileanna.
Arda Éireann. Is grúpa sléibhte in Éirinn iad Arda Éireann. Tá 406 sliabh in 43 ceantar sléibhe ar an liosta reatha, a d'fhoilsigh Sléibhteoireacht Éireann agus MountainViews.ie sa bhliain 2020. Is gá do shliabh a bheith os cionn 500m ar airde, agus an bhinn ar a laghad 30m os cionn na sléibhte atá ina thimpeall le bheith ar liosta na nArd Éireann.
Lá Domhanda um Fhaisnéis maidir le Forbairt. Ceiliúrtar an Lá Domhanda um Fhaisnéis maidir le Forbairt ar an 24 Deireadh Fómhair gach bliain ó 1973 ar aghaidh. Is lá é chun aird a tharraingt ar fhadhbanna a bhaineann leis an bhforbairt, nó cúnamh forbartha, agus ar an ngá le comhar idirnáisiúnta d'fhonn iad a réiteach—teachtaireacht a dhírítear go mór mór ar an aos óg ar fud an domhain.
Ceiliúrtar an Lá ag an am céanna le Lá na Náisiún Aontaithe
Seo beartas an Choimisiún Eorpaigh agus Cúnamh Éireann
Teyrnas Deheubarth. Ríocht no tiarnas in iardheisceart na Breataine Bige ba ea Teyrnas Deheubarth (Gaeilge:"Tiarnais an Deiscirt"), a chuimsigh Ceredigion, Dyfed agus Ystrad Tywi. Chruthaigh Hywel Dda an ríocht seo nuair a fuair sé na codanna sin den tír a bhí neamhspleách roimhe seo. Ba é Dinefwr lár na ríochta i Cantref Mawr. 
Stair.
D'aontaíodh Deheubarth timpeall 920 ag Hywel Dda as críocha Seisyllwg agus Dyfed, a tháinig ina sheilbh. Níos déanaí, cuireadh Teyrnas Brycheiniog leis. Roimhe seo ba é Caerllion príomhchúirt an cheantair, ach dhaingnigh ríshliocht Hywel bunáit nua ag Dinefwr, in aice le Llandeilo, ag tabhairt a n-ainm dóibh. Tar éis do Hywel a bheith i mbarr a réime, gabhadh forlámhas ar Dinefwr arís agus arís eile. Ar dtús, ag Breatnaigh an tuaiscirt agus an oirthir: le Llywelyn ap Seisyll as Gwynedd i 1018; le Rhydderch ap Iestyn as Morgannwg i 1023; le Gruffydd ap Llywelyn as Gwynedd i 1041 agus 1043. Sa bhliain 1075, d’éirigh le Rhys ab Owain agus uaisle Ystrad Tywi an t-ardtiarna Bleddyn ap Cynfyn, a raibh tacaíocht na Sasanach aige, a mharú go fealltach. Cé gur cloíodh Rhys go tapa ag Gwynedd agus Gwent, d’athbhunaigh a chol ceathrar Rhys ap Tewdwr - trí phósadh le teaghlach Bleddyn agus trí chath - athbhunaigh sé mórcheannas a ríshliocht thar dheisceart na Breataine Bige díreach in am don dara tonn concais: ionradh fada Normannach ag Tiarnaí na dTeorainneach. Maraíodh Rhys i gcúinsí anaithnid agus é ag seasamh in aghaidh an forleathnaithe isteach i mBrycheiniog agus caitheadh ​​a mhac Gruffydd ar deoraíocht ar feadh seal gairid.
Brandon Sanderson. Is údar Meiriceánach ficsin é Brandon Sanderson (19 Nollaig 1975 a rugadh é). Tá clú agus cáil air mar údar fantaisíochta agus ficsean eolaíochta, go háirithe dá shraith 'Mistborn' (Ceo-Rugtha) agus 'The Stormlight Archive' (Cartlann Sholas na Stoirme). I dteannta leo siúd, chríochnaigh sé 'The Wheel of Time', sraith fantaisíochta leis an údar aitheanta, Robert Jordan tar éis bhás an údair. 
Tá cáil air freisin mar eisean a chum 'Dlíthe na Draíochta Sanderson'-treoirlínte maidir le conas córas draíochta a chruthú.
An Eoraip Ársa (seandálaíocht). Is téarma é an Eoraip Ársa a chum an seandálaí Marija Gimbutas le cur síos a dhéanamh ar an gcultúr Neoiliteach réamh-Ind-Eorpach réasúnta aonchineálach in oirdheisceart na hEorpa atá suite i ngleann Abhainn na Danóibe, ar a dtugtar cultúr na Danóibe freisin.
I mórshaothar, "The Goddesses and Gods of Old Europe: Myths and Cult Images" (1974), tagraíonn sí do na cultúir Neoiliteacha seo mar "Eoraip Ársa" (tá an "Eoraip Neoiliteach" agus "Réamh-Ind-Eorpach" comhchiallach). Creideann seandálaithe agus eitneagrafaithe atá ag obair laistigh dá chreat go gcuireann an fhianaise faoi imirce agus ionradh níos déanaí ag daoine a labhair teangacha Ind-Eorpacha ag tús na Cré-umhaoise (an hipitéis Kurgan). 
An Eoraip Ársa.
Tagraíonn an Eoraip Ársa, nó an Eoraip Neoiliteach, don am idir na tréimhsí Méisiliteacha agus an Chré-umhaois san Eoraip, thart ar 7000 R.Ch. (neas-am na gcéad sochaithe feirmeoireachta sa Ghréig) go c. 1700 R.Ch. (tús na Cré-umhaoise i gCríoch Lochlann). Athraíonn fad na Neoiliteach ó áit go háit: in oirdheisceart na hEorpa tá sé thart ar 4000 bliain (ie, 7000−3000 R.Ch.); i gcodanna d’ Iarthuaisceart na hEorpa tá sé díreach faoi bhun 3000 bliain (c. 4500−1700 R.Ch.).
Beag beann ar chroineolaíocht shonrach, tá tréithe bunúsacha ag go leor grúpaí Neoiliteacha Eorpacha, mar shampla maireachtáil i bpobail ar mhionscála, níos cothromaí ná na cathairstáit agus na taoiseachtaí na Cré-umhaoise, a mhair ar phlandaí agus ar ainmhithe tí arna bhforlíonadh le bailiú bia ó phlandaí fiáine. agus dul ag fiach, agus potaireacht lámhdhéanta a tháirgeadh, gan cúnamh ó roth potaireachta. Tá go leor difríochtaí ann freisin, le roinnt pobail Neoiliteacha in oirdheisceart na hEorpa ina gcónaí i lonnaíochtaí an-daingne de 3,000–4,000 duine (e.g. Sesklo sa Ghréig) ach bhí grúpaí beaga Neoiliteacha sa Bhreatain (50–100 duine b’fhéidir).
Strictly Come Dancing (sraith 18). Is comórtas damhsa teilifíse é Strictly Come Dancing, a thosaigh sa Ríocht Aontaithe sa bhliain 2004. Tá sé ar BBC One. Thosaigh an t-ochtú sraith déag an 24 Deireadh Fómhair, 2020, agus chríochnaigh sí ar 19 Nollaig 2020.
Is iad Shirley Ballas, Craig Revel Horwood agus Motsi Mabuse na breithiúna don sraith seo.
Neale Donald Walsch. Is údar spioradaltachta é Neale Donald Walsch a scríobh an tsraith 10 leabhar "Conversations with God". Is aisteoir, sríbhneoir scripte scannán agus aoichainteoir é freisin.
Rugadh Neale Donald Walsch ar 10 Meán Fómhair 1943 i Milwaukee i Wisconsin sna Stáit Aontaithe. Tógadh é mar Chaitliceach. Tá sé pósta leis an bhfile Em Claire. Tá naonúr páistí aige.
Foilsíodh a chéad leabhar "Conversations with God, An Uncommon Dialogue Book 1" i 1995. Leabhar sárdhíolta go hidirnáisiúna a bhí ann agus shroich sé an liosta sárdhíolta de chuid an New York Times agus d'fhan sé ann ar feadh 137 seachtain. D'éirigh go maith leis na leabhair a scríobh sé ina dhiaidh a chéad leabhair freisin, leis 6 cinn eile a bhí ar an liosta sárdhíolta de chuid an New York Times freisin.
Chomhbhunaigh Walsch agus Steve Farrell "Humanity's Team" in 2003.
Leabhair
Seaghan Mac an tSionnaigh. Is aistritheoir, ceoltóir, scríbhneoir, agus gníomhaí teanga Éireannach é Seaghan Mac an tSionnaigh. 
As Deisceart Chill Chainnigh é ó dhúchas, ach tá sealanna cónaí caite aige i Luimneach, i mBaile Átha Cliath, i gCorca Dhuibhne agus i mBéal Feirste. Lasmuigh d'Éirinn, tá cónaí déanta aige i gCeanada, sna Stáit Aontaithe agus sa tSualainn, tíortha ar bhog sé chucu d'fhonn Gaeilge a mhúineadh in institiúidí ollscoile iontu. 
Sa bhliain 2020 d'fhág sé a phost mar léachtóir sinsearach le teangacha Ceilteacha in Ollscoil Uppsala agus tá cónaí anois air sa Bhruiséil mar a n-oibríonn sé don Choimisiún Eorpach. 
Saothar.
Bhain Seaghan amach céim dochtúra ó Choláiste Mhuire Gan Smál, Luimneach, sa bhliain 2017 i ngeall ar thráchtas Ph.D. a scríobh sé faoi sheanchaí ó Chorca Dhuibhne darbh ainm Seán Mac Criomhthain. Tá míreanna éagsúla le Seaghan foilsithe in "Comhar", "Mionlach", "Feasta", "Nós", tuairisc.ie, "Meon Eile", san "Irish Times" agus sa "Dublin Review of Books". Le gnéithe éagsúla de chultúr na Gaeilge a bhíonn sé ag plé agus tá a chuid saothar acadúil foilsithe in irisleabhair phiarmheasta idirnáisiúnta, as Béarla, as Gaeilge, agus as Fraincis. 
Tá dhá leabhar curtha amach aige mar gheall ar an bhfoclóirí Luimníoch T. O'Neill Lane; ceann as Gaeilge, le Coiscéim, agus ceann as Béarla, ar fhéinfhoilsigh sé é. 
Rinne sé comhdháil Meanmanra a bhunú i bpáirt lena chara, Oisín Uíbh Eachach, agus sprioc acu téarmaíocht na Gaeilge a aclú don phlé fealsúnach. Dhá chnuasach aistí faoi eagarthóireacht na beirte a tháinig ar an saol de thoradh na comhdhála seo. 
Mar le tograí cruthaitheacha de, tá roinnt dá chuid filíochta curtha i gcló in "Poetry Ireland Review". 
Ainmníodh aistriúchán dá chuid, "An Triúr Triallach: An Congó" arna fhoilsiú ag Dalen Éireann ar ghearrliosta aistriúchán Ghradam de Bhaldraithe ag duaiseanna liteartha an Oireachtais.
Na meáin.
Tá baint ag Seaghan le ceol úrnua as Gaeilge a chur chun cinn, agus bíonn a iarrachtaí féin sa réimse seo á gcur ar fáil aige ar a chaineál YouTube. Bíonn sé i mbun comhoibriú le healaíontóirí eile chomh maith, faoi mar a fheictear sa chaimeo a bhí aige san fhíseán a ghabhann le dán de chuid Chiara Ní É dar teideal 'Dán Crá', físeán dár chum sé an ceol olldoird a chloistear ann.
Ní hannamh Seaghan i mbun caint phoiblí a thabhairt ach an oiread agus bíonn sé le cloisteáil mar aoi ar chláracha sna meáin Ghaeilge go minic.
Rún ó Chomhthionól Ginearálta na Náisiún Aontaithe 2758. Glacadh le Rún ó Chomhthionól Ginearálta na Náisiún Aontaithe 2758 ar 25 Deireadh Fómhair 1971
Le Rún 2758, thug na Náisiún Aontaithe a cearta dleathacha ar ais do Dhaon-Phoblacht na Síne, arbh iad a hionadaithe ionadaíocht dhlisteanach eisiach na Síne ag na Náisiúin Aontaithe, agus a ruaig ionadaithe Chiang Kai-shek as an áit a raibh siad go neamhdhleathach sna Náisiúin Aontaithe. As sin amach, diúltaíodh do na húdaráis a riarann oileán na Téaváine agus na críocha comhlachaithe aon ionadaíocht sna Náisiúin Aontaithe nó in aon eagraíocht a bhaineann leis.
Thug Richard Nixon, Uachtarán na Stát Aontaithe, cuairt ar an tSín an bhliain dár gcionn
Éire.
Chomh luath le 1957, thug Éire neamhaird ar bhrú na Stát Aontaithe agus bhí an rialtas i bhfabhar plé a dhéanamh ar ionadaithe Dhaon-Phoblacht na Síne a ligean isteach sna Náisiúin Aontaithe. Bhunaigh Éire agus Daon-Phoblacht na Síne caidreamh taidhleoireachta sa bhliain 1979.
Tóim Snáma mac Flainn. Rí na nOsraí de rítheaghlach Dhál Bhirn ba ea Tuaim Snámha mac Flainn (Sean-Ghaeilge Tóim Snáma mac Flainn) (bás 770). Bhí sé i réim ó thimpeall na bliana 761 go dtí 770. Is é sa bhliain 761 a ainmnítear a réamhtheachtaí Anmchadh mac Con Chearca don uair dheireanach sna hannála, ach ní fios go cruinn cathain a tháinig Tuaim Snámha i gcoróin.
Tóim Snáma was the son of Fland mac Congaile bac ea athair Thuaim Snámha, rí a bhí i réim an éigin tar éis na bliana 712, luaite sa Leabhar Laighneach, ach ní fheictear é sna hannála. Deartháir Scannlain Mhóir mhic Colmáin (bás 644), iar-rí, ba ea a shin-seanathair. 
Tharla cogadh cathartha i nOsraí tar éis bhás Anmchadha. I gcoinne Thuaim Snámha, bhí mic Cheallaigh mhic Faolchair (bás 735) agus is amhlaidh Dúnghal mac Ceallaigh (bás 772). Sa bhliain 769, bhuaigh Tuaim Snámha agus chuir sé an ruaig orthu. Sa bhliain 770, áfach, maraíodh é is dúchas ag a chomharba, Dúnghal.
Cellach mac Fáelchair. Rí na nOsraí den Dál Bhirn ba ea Ceallach mac Faolchair (Sean-Ghaeilge Cellach mac Fáelchair nó "Cellach Raigni") (bás 735). Faolchair ua Maoil Ódrain (bás 693), iar-rí, ba ea a athair.. Tháinig sé i gcomharbacht ar Ailill mac Fáeláin.
Ní fios cathain a tháinig sé i gcoróin. Cú Chearca mac Faoláin (bás 712) ba ea an rí deireanach Osraí luaite sna hannála roimh to Cheallach féin. Sna ríliostaí le fáil sa Leabhar Laighneach ámh tá beirt ríthe idir Cú Chearca agus Ceallach.
Ag an am seo, bhí na hOsraí cuid de ríocht na Mumhan agus san 8ú haois bhíodar go minic i mbun achrainn leis na Laigin. Maraíodh athair Cheallaigh ag tríd ina gcoinne. Sa bhliain 735, throid fir na Mumhan, faoi cheannas Chathail mhic Fhinghin (bás 742), agus na Laighean Cath Bhealach Éile. Maraíodh go leor fir na Mumhan, Ceallach ina measc. " Is amhlaidh, as suíomh an chatha, go raibh Ceallach an t-ionsaitheoir, ag iarraidh leas a bhaint as an gcoimhlint idir Uí Dúnlainge agus Uí Chinnsealaigh na Laigean.
Tháinig Forbasach mac Ailellai gcomharbacht air. Rinneadh rí Osraí freisin dá mhac Dúnghal (bás 772) in ann trátha, ach tháinig géag eile den rítheaghlach i gceannas níos deireanaí.
Forbasach mac Ailella. Rí na nOsraí de rítheaghlach Dhál Bhirn ba ea Forbasach mac Ailealla (Sean-Ghaeilge Forbasach mac Ailella) (bás 740). Bhí sé i réim ón mbliain 735 go dtí 740. 
Ní faightear a ghinealach in "Rawlinson B 502". Ní tuairiscítear sna hannála ach gan sonraí gur maraíodh é. Tháinig Anmchadh mac Con Chearca i gcomharbacht air. Rinneadh rí Osraí dá mac son Faolán (bás 786).
Sa Leabhar Laighneach, deirtear go raibh Ailill mac Faoláin ina rí roimh réamhtheachtaí Fhorbasaigh, Cheallach mac Faolchair (bás 735). Deartháir Ailill would be the brother of Cú Chearca (bás 712) ba ea Ailill, agus mac Fhaoláin mhic Crannmhaoil (bás 660), iar-ríthe.
Esther Hicks. Is scríbhneoir agus aoichainteoir í Esther Hicks atá aitheanta freisin mar Abraham Hicks.
Rugadh Esther Weaver in Coalville, Utah sna Stáit Aontaithe ar 5 Márta 1948. Ag aois a 20 bhuail sí lena céad fear céile agus bhí beirt pháistí aici leis. Bhuail sí le Jerry Hicks i 1976 agus phós siad ceithre bliana ina dhiaidh sin.
Tá naoi leabhar i gcló ó Esther agus Jerry Hicks. Bhásaigh Jerry Hicks in 2011.
Dé réir Esther Hicks agus a cuid leantóir, is spioradaí í le haghaidh grúpa de anamacha forásacha a úsáideann an t-ainm “Abraham”. 
Tá breis is 750,000 síntiúsoir ag Esther Abraham Hicks ar a cainéal Youtube agus tugann sí cead do dhaoine a cuid físeáin nó podchraoltaí a roinnt ar Youtube saor in aisce fad is nach bhfuil na cóipeanna níos mó ná 15 nóíméad. Dá bharr seo,tá na céadta nó b'fhéidir mílte físeán agus podchraoltaí de chainteanna ag Esther Abraham Hicks ar Youtube.
Leabhair:
Eckhart Tolle. Scríbhneoir agus aoichainteoir spioradáltachta is ea Eckhart Tolle. Rugadh Eckart Tolle mar Ulrich Leonard Tölle i Lünen sa Ghearmáin ar 16 Feabhra 1948. Tá cónaí air i gCeanada agus caitheann sé a lán ama i gCalifornia freisin. Is cainteoir Gearmáinise, Béarla agus Spáinnise é.
Foilsíodh a chéad leabhar "The Power of Now: A Guide to Spiritual Enlightnment" i 1997. Shroich an leabhar an liosta sárdhílolta de chuid an New York Times in 2000; aistríodh é go 33 teangacha éagsúla é agus tá trí milliúin cóip den leabhair díolta i Meiriceá Thuaidh suas go dtí seo.
Tá 5 leabhar eile scríofa ag Tolle chomh maith le 5 DVD's curtha i láthair aige.
Bhí mór éileamh ar an leabhar "A New Earth: Awakening to Your Life's Purpose" a foilsíodh in 2005 freisin agus tá 5 mhilliún cóip den leabhar díolta i Meiriceá Thuaidh.
John O'Donohue. Scríbhneoir, file, sagart, agus fealsamh Héigealaíoch ab ea John O'Donohue. Cainteoir dúchais Gaeilge a bhí ann. Tá sé aitheanta go príomha mar gheall ar a obair agus a scríbhneoireacht faoi spioradáltacht Cheilteach.
Rugadh é ar 1 Eanáir 1956 agus tógadh idir Conamara agus Co. an Chláir é in iarthar na hÉireann. Oirníodh é ina shagart Caitliceach i 1979. D'fhág sé an tsagartacht i 2000.
Foilsíodh a chéad leabhar "Anam Cara" in 1997 agus bhí éileamh air mar aoichainteoir, go háirithe sna Stáit Aontaithe, mar gheall ar an leabhar seo. Scríobh sé 8 leabhar san iomlán i rith a shaol, agus is é an leabhar "Anam Cara" an leabhar is mó chlú a scríobh sé.
Lasmuigh de a bheith ag scríobh leabhar ar chúrsaí spioradáltachta bhí suim aige i ngníomhachas timpeallachta agus bhí an-bhaint aige le Ghrúpa Gníomhaíochta Bhoirne ("Burren Action Group") i gCo. an Chláir.
Fuair sé bás go tobann sa Fhrainc ar 8 Eanáir 2008.
Gilbert de Clare, 1ú Iarla Penfro. Cruthaíodh Gilbert fitz Gilbert de Clare (c. 1100 - 6 Eanáir 1148), ina Iarla Penfro sa bhliain 1138.
Saol.
Rugadh Gilbert de Clare i Tonbridge, mac le Gilbert Fitz Richard de Clare agus Alice de Claremont.Thosaigh sé amach gan talamh agus saibhreas dá chuid féin ach bhí dlúthbhaint aige le fir an-chumhachtacha, go sonrach a uncailí Walter de Clare agus Roger de Clare
I 1136 bhí Gilbert fitz Gilbert i gceannas ar shluaíocht i gcoinne Exmes agus rinne sé codanna den bhaile a dhó, lena n-áirítear eaglais Notre Dame, ach chuir fórsaí Guillaume III, Cunta Ponthieu isteach air, agus d’éalaigh sé as an gclampar a tháinig as, ach amháin tar éis dó caillteanais mhóra a fhulaingt. Ba Barún é Gilbert, is é sin, príomh-vasáilleach i Sasana, agus fuair sé eastáit a uncailí aithreacha, Roger agus Walter, a chuimsigh barúntachtaí agus caisleáin Bienfaite agus Orbec sa Normainn. Bhí tiarnas Nether Gwent agus caisleán Striguil ("Cas-gwent" ina dhiaidh sin) aige. Chruthaigh an Rí Stiofán Shasana é ina Iarla Penfro, agus thug sé rape agus caisleán Pevensey dó.
Tar éis do Stiofán a bheith cloíte ag Lincoln an 2 Feabhra 1141, bhí Gilbert ina measc siúd a chuaigh i gcion ar an mBanimpire Empress Matilda nuair a ghnóthaigh sí Londain i mí an Mheithimh, ach bhí sé ag Canterbury nuair a atoghadh Stiofán go déanach i 1141. Ansin chuaigh sé le Geoffrey i mbun comhcheilge i bplota i gcoinne Stiofáin, ach nuair a thit an chomhcheilg as a chéile, chloígh sé arís le Stiofáin, agus é in éineacht leis ag léigear Oxford go déanach i 1142. Sa bhliain 1147 d’éirigh sé amach nuair a dhiúltaigh Stiofáin na caisleáin a ghéill a nia Gilbert, 1ú Iarla Hertford, a thabhairt dó, agus ar sin mháirseáil an Rí go dtí an caisleán is gaire dó agus bhí sé beagnach gafa aige. Mar sin féin, is cosúil go ndearna an t-Iarla a shíocháin le Stiofáin roimh a bháis an bhliain dár gcionn.
Teaghlach.
Phós sé Isabel de Beaumont, roimh 1130, iníon le Sir Robert de Beaumont, 1ú Iarla Leicester, Cunta Meulan, agus Elizabeth de Vermandois.Bhí Isabel ina máistreás ag an Rí Anraí I Shasana roimhe seo.
Bhí triúr clainne aige léi:
Anás airgeadais. An staid roimh agus le linn féimheachta is ea anás airgeadais.
Liomfóma Burkitt. Galar (ailse) is ea é Liomfóma Burkitt a mháchailigh is a mharaigh an-chuid páistí sna tíortha Afracacha meánchiorclacha. Thaispeáin sé gur víreas ar leith, víreas Epstein-Barr, is cúis leis an liomfóma (ailse) seo.
i liomfóma Burkitt, aistriú próta-oncaigéin ó chrómasóm 8 go dtí ionad ar chrómasóm 14 gar don ghéin don imdhíonaghlóbailin is cúis leis an ailse. Is féidir nach mbeadh i gceist ach aistriú na géine ó chrómasóm amháin go crómasóm eile, ionas go n-éalaíonn sí ón meicníocht rialaithe a bhí á choimeád faoi smacht. 
Tá leigheas ar liomfóma Burkitt tríd an víreas sin a chloí.
Stair.
Dochtúir a saolaíodh in Inis Ceithleann ab ea Denis Burkitt (1911-1993) agus é ina mháinlia in Uganda, Rinne sé staidéar ar dháileadh na hailse áirithe a dtugtar liomfóma Burkitt anois uirthi.
Asya Pereltsvaig. Teangeolaí, scríbhneoir, agus oideoir is ea Asya Pereltsvaig (ru:Ася Перельцвайг). Rugadh Asya i gCathair Pheadair, an Rúis (ansin: Leningrad, An tAontas Sóivéadach).
Saol.
Is iad a cuid spéiseanna taighde ná comhréir theoiriciúil, tíopeolaíocht thras-theangeolaíoch, teangeolaíocht Shlavach, agus teangeolaíocht stairiúil. I measc na leabhar a scríobh sí le déanaí tá: "The Indo-European Controversy: Facts and Fallacies in Historical Linguistics" (2015, le Martin Lewis) agus "Languages ​​of the World: An Introduction" (Dara Eagrán, 2017). Tá a cuid oibre le feiceáil freisin in "Science, Natural Language and Linguistic Theory", "Language and Linguistics Compass", agus in áiteanna eile. Mhúin sí ag Yale, Cornell, agus Stanford. Tá PhD sa Teangeolaíocht aige ó Ollscoil McGill.
I 1990, chuaigh sí ar imirce go hIosrael, agus ina dhiaidh sin rinne sí a bealach go Ceantar Bhá, i San Francisco.
Oileáin Cayman. Is críoch thar lear na Breataine sa Mhuir Chairib iad na hOileáin Cayman.
Ceredig ap Cunedda. De réir traidisiúin, ba é Ceredig ap Cunedda duine de naonúr mac le Cunedda, seanathair Dewi Sant (Gaeilge: Naomh Dáibhí) a tháinig de réir an tseanchais go Tuaisceart na Breataine Bige ón Sean-Tuaisceart, agus a bhunaigh Teyrnas Ceredigion (Gaeilge: "Tíarnas Ceredigion)" 
Stair agus traidisiún.
Creidtear gur imigh a athair Cunedda ar imirce lena lucht leanúna ón Sean-Tuaisceart go Tuaisceart na Breataine Bige timpeall na bliana 440 AD. Cosúil leis an gcuid eile dá theaghlach, tháinig Ceredig ó cheantar Manaw Gododdin. Bhunaigh Cunedda Teyrnas Gwynedd an talamh a thug sé dá mhic tar éis do na hÉireannaigh a dhíbirt as. Mar luach saothair as a ghaisce, thug a athair an chuid is faide ó dheas de na críocha in iarthuaisceart na Breataine Bige dó. Ceaptar go traidisiúnta gur Ceredigion a tugadh ar an bhfearann ​​ina dhiaidh, ach cheistigh staraithe le déanaí bailíocht an traidisiúin sin toisc go raibh luathstair na Breataine Bige lán de mhiotais chosúla a dréachtaíodh chun logainmneacha a mhíniú.
Bhí iníon ag Ceredig darb ainm Ina a gceaptar gurb í an Naomh Ina a bhfuil Eaglais Naomh Ina i Llanina in aice le Ceinewydd, Ceredigion, tiomnaithe.
Déanta na fírinne, bhí ochtar deartháireacha ag Ceredig, eadhon:
Lá Domhanda na hOidhreachta Closamhairc. Ceiliúrtar Lá Domhanda na hOidhreachta Closamhairc ar an 27 Deireadh Fómhair. Cabhraíonn an Lá seo, de chuid EOECNA, le féiniúlacht chultúir pobail a chothabháil. ‘Is ionann doiciméid chlosamhairc, amhail scannáin, agus cláir raidió agus teilifíse, agus comhoidhreacht dár gcuid agus cuimsíonn siad na taifid phríomha de chuid an 20ú agus an 21ú haois'. 
Oidhreacht chlosamhairc san Eoraip.
Cuireann an Fochlár MEDIA tacaíocht ar fáil chun "litearthacht scannán a chur chun cinn agus eolas an lucht féachana ar shaothair chlosamhairc Eorpacha a mhéadú, mar aon leis an spéis atá acu sna saothair sin a mhéadú, lena n-áirítear an oidhreacht chlosamhairc agus chineamatagrafaíochta, go háirithe i measc lucht féachana óg.'
Oidhreacht chlosamhairc in Éirinn.
RTÉ.
Dúngal mac Cellaig. Rí na nOsraí de rítheaghlach Dhál Bhirn ba ea Dúnghal mac Ceallaigh (Sean-Ghaeilge Dúngal mac Cellaig) (bás 772). Bhí sé i réim ón mbliain 770 go dtí 772. Cellach mac Fáelchair (bás 735), iar-rí, ba ea a athair.
Tharla cath cathartha i nOsraí tar éis bhás Anmchadha mhic Con Chearca, an éigin tar éis na bliana 761. Bhí mic Cheallaigh, Dúnghal ina measc is amhlaidh, i gcoinne Thuaim Snámha mhic Flainn, agus sa bhliain 761, chloígh Tuaim Snámha iad agus chuir sé an ruaig orthu. Sa bhliain 770 áfach, maraíodh Tuaim Snámha féin, is dócha ag Dúnghal, a tháinig ansin i gcomharbacht air.
Tháinig Faolán mac Forbasaigh mar chomharba ar Dhúnghal.
Donnchad mac Gilla Pátraic. Rí na nOsraí agus rí na Laigean de rítheaghlach Dhál Bhirn ba ea Donnchadh mac Giolla Phádraig (Meán-Ghaeilge Donnchad mac Gilla Pátraic) (bás 1039). Giolla Phádraig mac Donnchadha ba ea a athair. Aoife, máthair Dhiarmada mhic Mhaoil na mBó (bás 1072), rí na Laigean, ba ea iníon aige.
Tháinig sé i gcomharbacht ar Cheallach mac Diarmada, agus Giolla Phádraig mac Donnchadha| mar chomharba air féin.
Gilla Pátraic mac Donnchada. Rí na nOsraí de rítheaghlach Dhál Bhirn ba ea Giolla Phádraig mac Donnchadha (Meán-Ghaeilge Gilla Pátraic mac Donnchada) (bás 996). Sinsear ba ea é de chlann Mhic Giolla Phádraig.
Tháinig Giolla Phádraig i gcomharbacht ar a athair, Donnchadh mac Ceallaigh, sa bhliain 976.
Tar éis réimis 21 bliain, maraíodh Giolla Phádraig ag Donnabhán, rí Phort Láirge, agus Domhnall, rí na nDéise. Tháinig Ceallach mac Diarmada i gcomharbacht air.
Bhí cúigear mac ag Giolla Phádraig agus a bhean chéile, Maolmhuire:
Chavo Guerrero Sr.. Iomrascálaí proifisiúnta Méireacanach ab ea Salvador Guerrero III (7 Eánair 1949 — 11 Feabhra 2017). Tugtar Chavo Guerrero, Chavo Guerrero Sr, nó Chavo Classic air chomh maith. Is fearr aithne air as a chuid oibre sa Universal Wrestling Federation (UWF), American Wrestling Association (AWA) agus World Wrestling Entertainment (WWE).
Fáelchar Ua Máele Ódrain. Rí na nOsraí de rítheaghlach Dhál Bhirn ba ea Faolchar ó Maoil Ódrain (Sean-Ghaeilge Fáelchar ua Máele Ódrain) (bás 693) nó Faolchar mac Forandla. D'fhéadfadh é go raibh sé i réim ón mbliain 678 go dtí 693. Tháinig sé i gcomharbacht ar Thuaim Snámha.
Sna hannála Éireann, deirtear gur mhac Scannláin Mhóir mhic Colmáin (bás 644), iar-rí Osraí, é seanathair Fhaolchair, Maol Ódra. Tugtar Forandl ar a athair. 
Cuid den Mhumhain a bhí na hOsraí agus Faolchar i réim. Tá coimhlint idir na hOsraí agus Laigin taifeadta sna hannála dosna seachtú agus ochtú haoiseanna. Sa bhliain 693, maraíodh Faolchar i mbun catha in éadan na Laigean.
Tháinig Cú Chearca mac Faoláin i gcomharbacht ar Fhaolchar. Rinneadh rí Osraí fosta dá mhac, Ceallach (bás 735).